Корхонаи истеҳсоли омехтаҳои хушки сохтмонӣ ва ранги ҶДММ “Шимшо”

Корхонаи истеҳсоли омехтаҳои хушки сохтмонӣ ва ранги ҶДММ “Шимшо” —  дар деҳаи Дуробаки деҳоти Қалъаи Хумб ноҳияи Дарвози воқеъ аст.
 Таърихи ифтитоҳи коргоҳ 
15 августи соли 2023 дар ноҳияи Дарвоз Асосгузори сулҳу ваҳдати миллӣ - Пешвои миллат, Президенти Ҷумҳурии Тоҷикистон  Эмомалӣ Раҳмон Корхонаи истеҳсоли омехтаҳои хушки сохтмонӣ  ва ранги Ҷамъияти дорои масъулияти маҳдуди “Шимшо” (Shimsho)-ро ба истифода супориданд. Корхонаи истеҳсоли масолеҳи сохтмонӣ ба истиқболи 35-солагии Истиқлоли давлатии Ҷумҳурии Тоҷикистон, дар доираи “Солҳои рушди саноат” - 2022-2026 дар деҳаи Дуробаки деҳоти Қалъаи Хумб аз ҷониби соҳибкори ватанӣ Самандар Суннатзода бунёд гардидааст.

Бо таъсиси корхонаи нави саноатӣ 25 нафар, ки аксари онҳо сокинони маҳаллӣ мебошанд, бо ҷойи кор ва маоши хуб таъмин шуданд. Бо дарназардошти истеҳсоли масолеҳи сохтмонии дорои маводи кимиёвӣ фаъолияти корхона тибқи меъёрҳои соҳавӣ дар як шабонарӯз 10 соати корӣ ба роҳ монда шудааст. 
Иқтидори истеҳсолии корхонаи нави саноатӣ дар як соат ба таври автоматӣ 8 тонна омехтаҳои хушки сохтмонӣ ва 700 литр ранги ороишӣ мебошад. Дар корхона дар як шабонарӯз 80 тонна ва солона 15 ҳазору 500 тонна омехтаҳои хушки сохтмонӣ ва рангҳои ороишӣ бошад, дар як шабонарӯз 7000 ва солона 1 миллиону 344 ҳазор литр истеҳсол карда мешавад. Рангҳо ва омехтаҳои хушки сохтмонӣ, ки дар ин корхона истеҳсол мешавад, аз лиҳози намуд ва сифат ба талаботи байналмилалӣ ҷавобгӯ буда, дар бозорҳо рақобатпазир мебошад. Омехтаҳои хушки сохтмонӣ дар халтаҳои 20, 25 ва 30 киллограм ва ранги ороишӣ бошад, дар қуттиҳои аз 10 то 20 литра бастабандӣ мегардад. Раванди истеҳсоли омехтаҳои хушки сохтмонӣ аз чанд марҳила, аз ҷумла равона кардани хокаи калсит, омехта кардани он ба семент, гаҷу оҳак ва бастабандии маҳсулоти тайёр иборат аст.

Хатҳои муосири технологӣ ба корхона аз Ҷумҳурии Мардумии Чин дастрас шудааст, ки онро мутахассисони тоҷик васлу насб намуда, идора менамоянд. Ашёи хом - калсит, оҳак, гаҷ ва маҳлулҳои дигари кимёвӣ аз конҳои маҳаллӣ ба корхона ворид мегардад.
 Нигаред низ 
 Корхонаи истеҳсоли механизмҳои борбардори «Ширкати мошинсозии Де Банг Тоҷикистон»
  Корхонаи истеҳсоли армстронг
 Эзоҳ 

Гурӯҳ:Корхонаҳо аз рӯи алифбо
Гурӯҳ:Саноати Тоҷикистон
Гурӯҳ:Коргоҳҳои Тоҷикистон‎
Гурӯҳ:Ноҳияи Дарвоз
Гурӯҳ:Вилояти Мухтори Кӯҳистони Бадахшон